ทองพุ่งปรี๊ด! 1320.43 ดอลลาร์/ออนซ์ แรงสุดในรอบ 2 ปี 6 เดือน
ทองพุ่งปรี๊ด! 1320.43 ดอลลาร์/ออนซ์ แรงสุดในรอบ 2 ปี 6 เดือน
24 มิ.ย. 2559

ผู้สื่อข่าวรายงานว่า สัญญาทองคำ GOLD Spot ล่าสุด ณ 11.11 น. อยู่ที่ระดับ 1320.43 ดอลลาร์/ออนซ์ปรับตัวขึ้น 63.24 ดอลลาร์/ออนซ์หรือ 5.03% ซึ่งเป็นการปรับตัวขึ้นแรงสุดในรอบ 2 ปี 6 เดือน นับตั้งแต่ราคาทองอยู่ที่ 20 มี.ค.57
โดย นายคาร์สเตน เมนเคอ นักวิเคราะห์ของธนาคารจูเลียส แบเออร์ เปิดเผยว่า ถ้าหากฝ่ายสนับสนุนBrexitได้รับชัยชนะ การพุ่งขึ้นของราคาทองก็จะไม่ดำเนินไปอย่างยั่งยืน เพราะBrexit จะไม่ส่งผลให้เกิดวิกฤติเศรษฐกิจหรือวิกฤติการเงินขั้นร้ายแรง ทั้งนี้หากฝ่าย Remain หรือฝ่ายสนับสนุนอียูได้รับชัยชนะ ราคาทองก็อาจร่วงลงเข้าใกล้ระดับ1,200ดอลลาร์
ขณะที่ราคาทองคำประกาศโดยสมาคมค้าทองคำเช้านี้ ราคาทองในประเทศปรับขึ้น9ครั้งลดลง 1 ครั้ง รวมปรับขึ้น 1,250บาท ทองคำแท่งรับซื้อบาทละ 22,300 บาท ขายออก บาทละ 22,400 บาท รูปพรรณซื้อบาทละ 21,891.04 บาท ขายออกบาทละ 22,900 บาท ส่วนเงินบาทอ่อนค่ามาอยู่ที่ 35.43 บาทต่อดอลลาร์สหรัฐ